21/10/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. V15.54967. Tungsten San Finx, SL. Concello de Lousame

TUNGSTEN SAN FINX, S. L., de conformidade co artigo 245 do Regulamento do dominio público hidráulico, solicita autorización para o vertido ao río Pesqueira ou rego de Rabaceiros (cunca da ría de Muros e Noia) dun caudal máximo anual de 1.159.552 m 3 /ano de augas residuais industriais depuradas procedentes dunha explotación mineira de estaño e wolframio localizada no lugar das Minas de San Fins – Vilacova (t. m. Lousame). As augas pluviais externas á explotación xeradas nas ladeiras situadas ao norte son recollidas nunha rede perimetral de cunetas de garda que percorre as instalacións en dirección leste-noroeste e evita o seu acceso á zona de explotación, evacuando ao río Pesqueira ou rego de Rabaceiros (cunca da ría de Muros e Noia) nos puntos de coordenadas UTM (ETRS89): X=514.365, Y=4.733.531; e X=513.782, Y=4.734.044. As augas residuais de achique bombeadas dende a zona de Pozo Nuevo así como as augas residuais de achique conducidas por gravidade dende a galería de Castiñeiros (946.800 m 3 /ano en conxunto) son canalizadas mediante unha serie de conducións e cunetas independentes cara unha balsa de decantación previa escavada no terreo e impermeabilizada mediante lámina de PEAD de 2 mm de espesor protexida polas dúas caras mediante xeotextís, de xeometría troncopiramidal e dimensións 9 x 2 m 2 na base, 10,5 x 3,5 m 2 en superficie e pendente do 5%, cunha profundidade variable entre 2,2 e 2,65 m. A balsa de decantación previa, de 36,33 m 2 de superficie no plano superior e 58,57 m 3 de volume, conta cun sistema de alivio de presión que deriva as augas subterráneas captadas cara a rede xeral de augas residuais pluviais que finaliza na balsa de decantacion final da explotación. O efluente da balsa de decantación previa rebousa dende esta cara unha cuneta descendente protexida mediante recubrimento de PEAD que a dirixe á balsa de tratamento mediante caliza, escavada no terreo e impermeabilizada mediante lámina de PEAD de 1,5 mm de espesor protexida polas dúas caras mediante xeotextís. No fondo desta balsa, de 537 m 2 de superficie e 920 m 3 de volume, disponse un leito de caliza de 1 m de espesor. A balsa de decantación mediante caliza conta cun sistema de alivio de presión que deriva as augas subterráneas captadas cara a rede xeral de augas residuais pluviais que finaliza na balsa de decantación final da explotación. O efluente da balsa de tratamento mediante caliza evacúase mediante tubo de 500 mm de diámetro de PEAD perforado colocado no fondo do vaso, que entronca con tubo cego que posteriormente se conecta co dispositivo de regulación e control que descarga na cuneta de aproximación á balsa final de tratamento, que tamén recibe as augas residuais de escorrega xeradas na zona industrial. As augas residuais de escorrega xeradas na zona industrial (212.752 m 3 /ano), canalizadas mediante cunetas e taxeas así como pola propia pendente do terreo, son recollidas na canle xeral da entulleira que finaliza na balsa de decantación final. Asemade, as augas residuais pluviais xeradas no contorno da balsa de decantación previa así como as augas residuais pluviais xeradas no contorno da balsa de tratamento mediante caliza son recollidas mediante cunetas perimetrais e derivadas cara a rede xeral de augas residuais pluviais que finaliza na balsa de decantación final da explotación. A balsa de decantación final, escavada no terreo, presenta 935 m 2 de superficie a enchido máximo e 1.977 m 3 de volume e recibe, ademais das augas residuais de escorrega xeradas na zona industrial, o efluente da balsa de tratamento de caliza. O efluente da balsa de decantación final evacúase mediante tubo acodado a 90º de 150 mm de diámetro, que define a cota de enchido da balsa, a unha canle Parshall para a medición do caudal de vertido, logo da cal se sitúa a arqueta de mostraxe. As augas residuais industriais depuradas procedentes da balsa de decantación final vértense ao río Pesqueira ou rego de Rabaceiros (cunca da ría de Muros e Noia) no punto de coordenadas UTM (ETRS89): X=513.914; Y=4.733.928. No punto de vertido disponse dun sistema para a disipación da enerxía cinética do vertido mediante capa de grava. As augas residuais industriais xeradas no procesado do mineral conforman un circuíto pechado, polo que non se produce vertido ao dominio público. As augas residuais fecais xeradas nas instalacións son recollidas e almacenadas nun depósito estanco soterrado de 30.000 L de capacidade, baleirado periodicamente por xestor autorizado, polo que non se realiza vertido destas augas residuais ao dominio público. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 7 de outubro de 2016 O subdirector xeral de Xestión do Dominio Público Hidráulico Asdo.: Roberto Arias Sánchez